Foto: KUN.UZ 13-15 fevral kunlari O‘zbekiston hududiga Eron va Turkmaniston tumanlaridan namli ob-havo massasi kirib keladi. Buning oqibatida O‘zbekiston hududida sovuq ob-havo kuzatiladi. Bu haqda Respublika Gidrometeorologiya markazi xabar bermoqda. Jumladan, 13-15 fevral kunlar mamlakat bo‘ylab yog‘ingarchilik kuzatiladi, 13-14 fevralda yomg‘ir yog‘sa, 15 fevral kuni qor yog‘ishi kutilmoqda. Ayrim joylarda 14-15 fevral kunlari kuchli yog‘ingarchilik kuzatilishi mumkin. Shamol tezligi soniyasiga 17-22 metrga, ayrim joylarda 23-28 metrga yetadi. 15 fevral kuni havo harorati 0-5 daraja iliq, ayrim joylarda 3 darajagacha sovuq bo‘ladi.